b'\n_START_ARTICLE_\nVarsovan rautatieasema (Hatsina)\n_START_SECTION_\nAseman historiaa\n_START_PARAGRAPH_\nAsema avattiin liikenteelle jo 1. marraskuuta 1853, jolloin k\xc3\xa4ynnistyi Pietarin ja Hatsinan v\xc3\xa4linen junaliikenne. Arkkitehti Pjotr Onufrijevit\xc5\xa1 Salmonovit\xc5\xa1in (\xd0\x9f\xd1\x91\xd1\x82\xd1\x80 \xd0\x9e\xd0\xbd\xd1\x83\xd1\x84\xd1\x80\xd0\xb8\xd0\xb5\xd0\xb2\xd0\xb8\xd1\x87 \xd0\xa1\xd0\xb0\xd0\xbb\xd1\x8c\xd0\xbc\xd0\xbe\xd0\xbd\xd0\xbe\xd0\xb2\xd0\xb8\xd1\x87, 1833-1898) suunnittelema asemarakennus valmistui vuonna 1858. Se on muodoltaan pitkulainen ja sen arkkitehtonisesti hallitsevana piirteen\xc3\xa4 ovat lukuisat kaari-ikkunat ja -ovet. L\xc3\xa4pikulkuk\xc3\xa4yt\xc3\xa4v\xc3\xa4 erottaa tsaarin osaston lipputoimistosta sek\xc3\xa4 ensimm\xc3\xa4isen, toisen ja kolmannen luokan odotushuoneista. Vuonna 1888 matkustajalaiturien p\xc3\xa4\xc3\xa4lle rakennettiin insin\xc3\xb6\xc3\xb6ri Feliks Jasinskin (\xd0\xa4\xd0\xb5\xd0\xbb\xd0\xb8\xd0\xba\xd1\x81 \xd0\xaf\xd1\x81\xd0\xb8\xd0\xbd\xd1\x81\xd0\xba\xd0\xb8\xd0\xb9) suunnittelema metallikatos. Vuonna 1895 asema sai s\xc3\xa4hk\xc3\xb6valaistuksen.'